ITZULPENA HAINBESTEKO FINKO BATEAN EGITEKO KONTRATUA

..........................(e)n, ..............(e)ko ..........................(a)ren ................(e)an

BILDURIK

Alde batetik, ..............................., adinduna, bere izen eta ordezkaritzan diharduelarik (aurrerantzean ITZULTZAILEA).
Helbidea: ............................... 
NANaren zenbakia: .....................

Bestetik, ................................ (aurrerantzean ARGITARATZAILEA)
Helbide soziala: ......................
IFKren zenbakia: .........................
Ekitaldi honetarako haren ordezkaria: ......................, zeina agertzen baita ..................gisa, emandako ahalordeen arabera.

ADIERAZTEN DUTE

I. ARGITARATZAILEA dela egile honen obra hau hizkuntza honetan argitaratzeko argitalpen-eskubideen titularra:
Egilea: .............................
Obraren izena: .................................. (aurrerantzean OBRA)
Hizkuntza:............................

Jasorik geratzen da aipaturiko eskubideon iraupena .................. urtekoa izango dela, eta haien eremu geografikoa ....................................

II. Argitaratzaileak interesa duela ITZULTZAILEARI agintzeko itzul dezala lehen aipaturiko OBRA ...................................(e)ra.

III. Aurreko arrazoi horiengatik, bi alderdiek, elkarri legezko gaitasun nahikoa aitortzen diotelarik, itzulpena egiteko eta eskubideak lagatzeko kontratu hau egiten dutela, honako klausula hauetara lotua.

KLAUSULAK

Lehenengoa. ARGITARATZAILEAK ITZULTZAILEARI agintzen dio itzul dezala ...........................(r)en (egilearen izena) ............................. obra (jatorrizko izenburua), eta ITZULTZAILEAK hitz ematen du berak pertsonalki egingo duela ......................(e)tik (dagokion hizkuntzatik) .......................(e)rako itzulpena, jatorrizkoari zintzo loturik eta ARGITARATZAILEAREN oharrak jarraituz.

Hautazkoa. Itzultzaileak, beharrezkoa edo komenigarria den guztietan, ohar argigarriak egingo dizkio testuari, eta bidaltze-marka gisa orrialde-oinean sartuko.

Hautazkoa. Itzultzaileak irizten badio beharrezkoa dela jatorrizkoa gehitzea, aldatzea eta/edo egokitzea, argitaratzaileari jakinarazi beharko dio, egilearen adostasuna lortzeko.

Bigarrena. Itzulpenaren testua ..................(e)ko .................... (a)ren ............. a (urtea, hila eta eguna) baino lehen entregatu beharko zaio ARGITARATZAILEARI. Itzulpena aurkeztean, ARGITARATZAILEAK emandako ildo nagusiak jarraituko ditu ITZULTZAILEAK, eta kopia bat ere gorde beharko du.

ITZULTZAILEAK ezin badu entregatu agindutako obra aipaturiko egunerako, hitz ematen du ARGITARATZAILEARI jakinarazi eta behar bezala justifikatuko diola, entregatzeko data baino ................... lehenago; kasu horretan, bi alderdiek beste egun bat adostuko dute itzulpena entregatzeko, eta egun hori kontratu honi erantsiko zaio, idatziz, addendum bidez.

Justifikatu gabeko atzerapena izanez gero, honako zigor-sistema hau aplikatuko da: entrega atzeratzen den aste bakoitzeko, argitaratzaileak % ..... kendu al izango dio egile-eskubideen konturako aurrerakin gisa itundutako guztizko kopuruari.

Gomendatzen da zigorra ez izatea % 5ekoa baino handiagoa

Nolanahi ere dela, aipaturiko egunetik bi hilabete igaro eta itzulpena entregatu ez bada, eta betiere beste entrega-epe bat ituntzea justifikatzeko arrazoirik izan ez bada, ARGITARATZAILEAK kontratu hau desegiteko ahalmena izango du, ITZULTZAILEARI idatziz jakinaraztea beste betekizunik gabe.

Hirugarrena. ARGITARATZAILEAK ............. euroko hainbesteko finkoa ordainduko dio ITZULTZAILEARI agindutako obra itzultzeagatik, eta zenbateko hori epe hauen arabera likidatuko da:

– % ........a kontratu hau sinatzeko unean.
– Gainerakoa, argitaratzaileak itzulpenari onespena ematen dionean.

Onespen zein desadostasun hori 30 egun baino lehen eman beharko du ARGITARATZAILEAK, itzulpena jasotzen duen egunetik kontatzen hasita.

Gomendioa: Hainbesteko finkoa ezartzeko, beharrezkoa da kontuan izatea hala itzulpenaren prezioa nola aurreikusitako ale kopurua.

Laugarrena. Argitaratzaileak, arrazoi justifikatu batean oinarrituta, itzulpenari onespena ematen ez badio eta ITZULTZAILEAK ez baditu egiten ARGITARATZAILEAK proposaturiko aldaketak, argitaratzailea libre geratuko da azkeneko epea ordaintzearen betebeharretik; itzulpena ITZULTZAILEARI itzuli beharko dio, eta kontratu hau deseginik geratuko da.

Bosgarrena. Itzulpena egin, entregatu eta onartutakoan, eta ARGITARATZAILEAK hainbesteko finkoa ordaindu duelarik, hura liburu forman erreproduzitu, banatu eta saltzeko eskubideak ARGITARATZAILEARI lagatzen zaizkio, merkatuan ............... hizkuntzan ustiatzeko eta ............... ko lurralde-eremurako.

Seigarrena. Lagapenak izaera ............... (esklusiboa / ez-esklusiboa) duela ulertzen da paperezko euskarriko argitalpen mota hauetariko batean: azal gogorra, cartoné, argitalpen merkeak edo sakelakoak, faszikuluak, argitalpen irudidunak, luxuzkoak, liburuzaleenak edo obraren hedapen handiena ahalbidetzeko egoki jotzen den beste zeinahi.

Zazpigarrena. Argitaratzailea baimendurik geratzen da obraren lehenengo eta bakarra izango den argitaraldi bat egiteko ..............* argitalpen motan; argitaraldiak gutxienez ......... ale izango ditu eta gehienez .............; ARGITARATZAILEAK askatasuna izango du guztizko kopuru horien barruan zenbat berrinprimaldi egin erabakitzeko, horren bidez bermatzeko obrak izan dezala ustiaketa jarraitu bat eta obra dagokion lanbide-sektorearen usadioen araberako hedapen bat merkatuan.

* (Aukeratu aurreko klausulan aipaturiko argitalpen mota bat)

Zortzigarrena. ITZULTZAILEA bere obraren egiletza eta jatorrizkotasunaren eta kontratu honen bidez lagatzen dituen eskubideak modu baketsuan baliatzearen erantzule da ARGITARATZAILEAREN aurrean, eta adierazten du ez duela eta ez duela izango haien gainean inolako lotura edo zamarik ARGITARATZAILEAREN eskubideen aurka doanik edo hirugarren batzuei dagokienik, tresna honetan xedaturikoaren arabera. Horri dagokionez, ITZULTZAILEAK bere gain hartuko du, ARGITARATZAILEAREN aurrean, ITZULTZAILEAK betebehar horiek ez betetzetik eratorritako akzio, erreklamazio edo gatazkak direla-eta hirugarren batzuen alde ARGITARATZAILEARENTZAT erator daitezkeen diruzko karga guztien erantzukizuna.

Bederatzigarrena. ARGITARATZAILEA loturik geratzen da obra salmentan jartzera ........... hilabeteko epea baino lehen, jatorrizkoa entregatzen den datatik kontatzen hasita.

Aurreikusitako epean argitaratzen ez bada obra, kontratu hau deseginik geratuko da, eta ITZULTZAILEAK aurretik jasotako zenbateko guztiak harentzat geratuko dira behin betiko.

Gomendioa: Argitaratzeko epea 18 hilabete baino gehiago ez izatea gomendatzen da.

Hamargarrena. ARGITARATZAILEAK testua zuzentzeko proben jokoak bidaliko dizkio ITZULTZAILEARI, eta hark hitz ematen du gehienez ere..................... (e)ko epean itzuliko dituela atzera, egin beharreko aldaketak egin eta haiek testuan sartuta. Epe hori igarotakoan ITZULTZAILEAK probak itzuli ez baditu, ARGITARATZAILEAK ahalmena izango du zuzenketa bere kabuz lortzeko. ITZULTZAILEAK ezinbestekoak diren zuzenketak egingo ditu, gehienez ere testu osoaren % ........ (e)ko proportzioan, halakotzat jo gabe izaera ortografikoa dutenak, horiek beti ARGITARATZAILEAREN gain joango baitira. Hortik gorako zuzenketa ITZULTZAILEAREN gain joango da.

Hamaikagarrena. ARGITARATZAILEA loturik geratzen da: ITZULTZAILEAREN izena nabarmen agerraraztera argitaratzen dituen obraren ale guztietan; jabetza intelektualaren erreserbaren nazioarteko aipamena eta, haren ondoren, ITZULTZAILEAREN izen-deiturak edo izenordea sartzera, bai eta lehenengo argitaraldiaren data ere, argitaletxearen copyrightaren aipamenaz gainera, eta obraren zirkulaziorako behar diren administrazio-betekizun guztiak betetzera.

Gomendioa: Itzultzailearen izena aurreko azalean agertzea gomendatzen da.

Hamabigarrena. ARGITARATZAILEAK, obraren baimendutako argitaraldiko zein egiten dituen berrinprimaldi bakoitzeko ale inprimatuak zirkulazioan jarri aurretik, ziurtagiri bat bidaliko dio ITZULTZAILEARI, argitaraldi zein berrinprimaldi bakoitzak duen ale kopurua adierazten duena, eta, harekin batera, inprimatzea eta jostea egin duen arte grafikoetako industriaren, edo industrien, deklarazio bat, ARGITARATZAILEARI entregatu zitzaizkion ale fabrikatuen kopurua eta entrega edo entregak egin diren eguna jasotzen dituena. ARGITARATZAILEA loturik geratzen da, orobat, inprimatzaileari galdatzera argitaraldiaren ale kopurua espresuki aipa dezala lege-gordailuaren zenbakia esleitzeko eskaeran.

Hamahirugarrena. Argitaratzaileak, urtero, ziurtagiri bat aurkeztu beharko dio ITZULTZAILEARI lehenengo hiru hilabeteen barruan, aurreko urte naturalean saldutako obraren aleen likidazioak jasotzen dituena, zeinahi ere dela emaitza, nahiz izan negatiboa; argitaratutako eta saldutako ale kopurua ere adieraziko da ziurtagirian, eta haien salmenta-prezioa, BEZik gabe, katalogoaren arabera.

Hamalaugarrena. Kontratu honen objektu den jabetza intelektualaren etekinetatik eratorriak diren eta zeinahi zerga-kontzeptutan ITZULTZAILEAK ordaindu beharrekoak diren kopuruak kendu, deklaratu eta Altxor Publikoan sartu beharko ditu ARGITARATZAILEAK, hark, lege-xedapenez, Egile Zergadunaren ordezkotza duen zerga edo zama guztietan.

Hamabosgarrena. Kontratu honek ............... (gehienez ere 10) urteko iraupena izango du, ITZULTZAILEAK obra, erreproduzitua izateko moduan, ARGITARATZAILEAREN eskura jartzen duen egunetik kontatzen hasita. Kontratua azkendutakoan, ARGITARATZAILEAK lehentasun-eskubidea izango du obra beraren gainean beste argitalpen-kontratu bat egiteko, ITZULTZAILEAK hirugarren batzuekin adostutako baldintza beretan.

Gomendioa: Kontratuak automatikoki eta esan gabe berritzeko klausulak kentzea

Hamaseigarrena. Argitaratzaileak ezin salduko du argitaraldia salgai-hondar gisa, itzultzailearen baimenik gabe, aleak lehen aldiz zirkulazioan jarri zirenetik bi urte igaro baino lehen.

Argitaraldi bateko aleak salgai-hondar gisa saltzea zein suntsitzea Jabetza Intelektualari buruzko Legearen 67. artikuluaren arabera egin beharko da.

Hamazazpigarrena. Kontratua azkendutakoan, argitaratzaileak, hurrengo urtearen barruan eta zeinahi ere dela hitzarturiko banaketa era, dituen aleak besterendu ahal izango ditu, alerik badu. Urtebeteko denbora hori igarotakoan, ARGITARATZAILEAK merkatutik erretiratu beharko ditu saldu ez diren aleak, eta berak dituen aleak suntsitu.

Hemezortzigarrena. Argitaratzaileak, obra banatzeko eta merkaturatzeko modurik egokiena ezarri ahal izango du, eta bere kabuz zein hirugarren batzuen bitartez burutu, zeinahi merkaturatze-bide erabiliz, hala nola hauek —azalpen gisa emanak, ezen ez izaera mugatzailez—: (liburu-dendak, liburutegiak, salmenta zuzena, liburuaren cluba, postetxeak, kioskoak, lokal espezializatuak, salgune handiak, entitate publiko zein pribatuentzako salmenta bereziak, on line informatika-sareak, eta abar). Horri dagokionez, ITZULTZAILEAK adierazten du ezagutzen eta onartzen duela argitaratzailearen banaketa era obraren ustiapenari dagokionez.

Hemeretzigarrena. ITZULTZAILEAK baimena ematen dio ARGITARATZAILEARI bere izena, ahotsa eta irudia obraren publizitatean erabiltzeko, zeinahi hedabidez eta zeinahi hedabidetarako.

Hautazkoa. Era berean, ITZULTZAILEAK hitz ematen du ARGITARATZAILEAK beharrezko jotzen dituen sustapen-programa eta -ekitaldietara agertuko dela, betiere bere lanbideak eta denborak ahalbidetzen diotenean, elkarren artean adosturiko egunetan; leku batetik bestera mugitzeko gastuak —halakorik bada—ARGITARATZAILEAREN kontura izango dira.

Hogeigarrena. ITZULTZAILEARI likidatu beharretik salbuetsirik daude, nahiz eta haien berri eman beharko zaion, ARGITARATZAILEAK obraren sustapenerako eta kritikarako doan ematen dituen aleak eta ale akastunen edo hondatuen ordekoak. ARGITARATZAILEAK sustapenera eta kritikara xedatu ahal izango duen ale kopuru handiena hau izango da argitalpen bakoitzeko: .......... lehenengo argitaraldirako, eta ........... hurrengoetarako.

Hogeita batgarrena. ITZULTZAILEAK gutxienez .......... ale jasoko ditu, ezer ordaindu beharrik gabe, lehenengo argitaralditik, eta ............. obraren argitaraldi edo berrimprimaldi berri bakoitzeko; ale horiek ezin izango dira merkaturatu eta ez dute eskubiderik sortuko ITZULTZAILEARENTZAT. Era berean, ITZULTZAILEAK, berak erabiltzeko edo hirugarren batzuei emateko behar dituen aleak erosi ahal izango dizkio ARGITARATZAILEARI, irabazi asmorik gabe, % ....... (e)ko deskontuarekin.

Gomendioa: Argitaratzaileak obraren banatzaileari aplikatzen dion deskontu bera ezartzea gomendatzen da.

Hogeita bigarrena. ITZULTZAILEAK ahalmen espresua ematen dio ARGITARATZAILEARI lagapen honen objektu diren eskubideak babestu eta defenditzeko egoki diren akzioak baliatzeko, eta bera loturik geratzen da, alde batetik, lankidetza ematera ARGITARATZAILEAK eskatzen dion eta jabetza intelektualeko eskubideak babesteko helburua duen guzti hartan eta, bestetik, berak duen zeinahi informazio argitaratzaileari jakinaraztera, agiri honen arabera ARGITARATZAILEARI dagozkion eskubideak kaltetzen dituena bada.

Ildo beretik, ARGITARATZAILEA loturik geratzen da, alde batetik, lankidetza ematera ITZULTZAILEAK eskatzen dion eta jabetza intelektualeko eskubideak babesteko helburua duen guzti hartan eta, bestetik, berak duen zeinahi informazio ITZULTZAILEARI jakinaraztera, agiri honen arabera ITZULTZAILEARI dagozkion eskubideak kaltetzen dituena bada, arreta berezia eskainiz haren eskubide moralei.

Hogeita hirugarrena. Itzulpen-kontratu hau Jabetza Intelektualari buruzko Testu Bategina onesten duen 1996ko apirilaren 12ko 1/1996 Legegintzako Errege Dekretuan aurreikusitakoak eraenduko du eta, oro har, aplikagarriak zaizkion xedapenek, eta haien arabera interpretatuko da.

Hogeita laugarrena. Bi alderdiek kontratu honen goiburuan jasotzen den bakoitzaren helbidea izendatzen dute jakinarazpenetarako helbidetzat, nahiz eta aldatu ahal izango duten beste alderdiari horren jakinarazpena bidalita.

Hogeita bosgarrena. Bi alderdiek hitzartzen dute kontratu honen aplikazio edo interpretazioaren ondorioz sortzen diren zalantzak, desadostasunak eta gatazkak Gremi d’Editors eta 2009ko ekainaren 8ko Hitzarmenaren sinatzaile diren Idazle Elkarteen Batzorde Mistoak izendaturiko Batzorde Parekideari aurkeztuko dizkiotela eta haren irizpenera makurtuko direla. Kontsultak entitate horietariko baten bitartez egin beharko dira.

Hogeita seigarrena. Epaileen eskumenaren pean jarri beharrekoak diren auziei dagokienez, bi alderdiak ...............(e)ko Epaitegi eta Auzitegien menera jartzen dira, beren foruari uko eginez, hura beste bat bada.

Eta adostasunaren erakusgarri, bi alderdiek agiri hau sinatzen dute, bi kopiatan eta efektu bakarrarekin, goiburuan adierazitako leku eta egunean.